da id nb da de en da de da da da de da id da nb da de en da de da da da de da da de da en da da da da de da en da da da da da da da da de da en da da en sv da de en da nb de da eu da da da da da de da da da da de da en nb fr da de en sv de en
Sæt dit præg på programmet for Digital Europe - Central Denmark EU Office
Vi arbejder for Midtjylland i Bruxelles
Europa-Kommissionen inviterer interessenter til Bruxelles for at diskutere og udarbejde prioriteter for den indledende fase af programmet for Digital Europe. Fokus vil særligt være på at ruste borgerne til at håndtere de udfordringer, som øget digitalisering af samfundet bringer med sig. Fristen er d. 25. oktober.
Kommissionen står bag programmet, som skal sikre den digitale transformation af Europas samfund og økonomi. Programmet er en del af det næste EU-budget for perioden 2021-2027, og det overordnede mål med programmet er at modernisere både Europas økonomi og samfund, så borgerne bedst muligt kan begå sig i fremtidens samfund og i en ny, digital virkelighed.
Konsultationen vil hjælpe Kommissionen i dens arbejde
For at udforme programmet korrekt søger Kommissionen derfor input fra den offentlige sektor, SMV’er, akademiske institutioner og fra borgerne. Konsultationen vil dermed være en mulighed for at give sit bidrag og være med til at forme Digital Europe-programmet. Den pågældende konsultation omhandler de to første år af programmet, dvs. 2021-2022.
Skal rustes til at håndtere fremtidige udfordringer
Specifikt vil programmet styrke Europa på fire områder, som har høj, strategisk vigtighed indenfor digitalisering. De fire områder er kunstig intelligens, cyber-sikkerhed, avancerede digitale evner og højt ydende computere. Disse fire områder vil sikre, at EU-borgere, herunder særligt den næste generation, er veludstyrede til at håndtere de udfordringer, som digitaliseringen bringer med sig.
Vil hjælpe på en række forskellige områder
Med programmet vil SMV’er f.eks. få nemmere adgang til at benytte bl.a. kunstig intelligens og data for at teste og udvikle nye forretningsideer. Ligeledes vil en modernisering af den offentlige sektor resultere i flere brugercentrerede ydelser inden for f.eks. sundhed og administrative services. Digital Europe-programmet vil også give adgang til nye teknologier, som kan hjælpe med at opnå klimamål.
Du kan finde mere information om konsultationen her.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
Forskning, uddannelse og Aarhus Universitet
+32 478 60 24 70
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu